Vācu ordeņa Prūsijas mestri
Vācu ordeņa Prūsijas mestri bija Vācu ordeņa pavēlnieki Prūsijas zemēs pēc tam, kad Svētās Romas impērijas ķeizars Frīdrihs II 1226. gadā ar Rimini Zelta bullu piešķīra Vācu ordenim īpašas privilēģijas Prūsijas iekarošanai un kristīšanai. Pēc Vācu ordeņa virsmestra rezidences pārcelšanas uz Marienburgu 1309. gadā Prūsijas mestra funkcijas pildīja Vācu ordeņa virsmestrs.